C 44/26
LT
Europos Sąjungos oficialusis leidinys
2022 1 28
V (Nuomonės)
PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU
EUROPOS KOMISIJA Išankstinis pranešimas apie koncentraciją (Byla M.10301 – CVC / ETHNIKI) (Tekstas svarbus EEE)
(2022/C 44/11)
1.
2022 m. sausio 20 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „CVC Capital Partners SICAV FIS S.A.“ („CVC“, Liuksemburgas) — „The Ethniki Hellenic General Insurance Company S.A.“ („Ethniki“, Graikija) Įmonė „CVC“ įgyja, kaip apibrėžta Susijungimų reglamento 3 straipsnio 1 dalies b punkte, išskirtinę visos įmonės „Ethniki“ kontrolę.
Koncentracija vykdoma perkant akcijas.
2.
Įmonių verslo veikla:
— „CVC“, jos patronuojamosios ir asocijuotosios įmonės yra privačios nuosavybės teise valdomi subjektai, kurių veikla apima konsultacijų dėl investicijų teikimą ir (arba) investicijų valdymą tam tikrų investicinių fondų ir platformų vardu.
Viena iš „CVC“ portfeliui priklausančių įmonių yra „Hellenic Healthcare Group“ („HHG“), Graikijoje valdanti šešias privačias ligonines; — „Ethniki“ yra mišraus draudimo įmonė, veiklą vykdanti daugiausia Graikijoje, taip pat ribotą vykdanti veiklą Kipre ir Rumunijoje.
Jos veikla apima įvairius gyvybės ir ne gyvybės draudimo produktus, draudimo produktų platinimą ir – minimaliu mastu – perdraudimą.
Tikslinė įmonė priklauso Graikijos nacionaliniam bankui ir yra parduodama pagal su Komisija sutartą šio banko restruktūrizavimo planą. 3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.10301 – CVC / ETHNIKI (1) OL L 24, 2004 1 29, p. 1 (Susijungimų reglamentas).